Kåre Lode

Kåre Lode (født 5. juni 1943, død 14. mai 2023) var en norsk historiker, fredsmegler, bistandsarbeider og misjonær. Han var tilknyttet Senter for Interkulturell Kommunikasjon ved Misjonshøgskolen i Stavanger som seniorforsker.«Kåre Lode» , Presentasjon fra Senter for Interkulturell Kommunikasjon. 

Lode arbeidet med spørsmål knyttet til utviklingsarbeid, humanitære bistandsprosjekter og fredsprosesser i Afrika og spesielt i fransktalende land som Kamerun, Mali, Kongo og Madagaskar.
Biografi
Lode avla i 1971 hovedfag i historie ved Universitetet i Bergen med hovedoppgaven Tilhøvet mellom norske misjonærar og styresmaktene på Madagaskar 1867–1895.

Han arbeidet som misjonær for Det Norske Misjonsselskap.<ref name="Brandslet">Steinar Brandslet: «Profilen: For fred og forsoning»,  Stavanger Aftenblad, 5. juni 2008, s. 14.</ref> Han var også representant for Kirkens Nødhjelp. I sin første tid som misjonær arbeidet Lode i Kamerun. Her virket han også i bokbransjen og som leder for en radiostasjon. Han var i Kamerun også administrativ leder for folkeskoler og rektor ved College Protestant. I løpet av sin tid i landet skrev Lode også Kameruns kirkehistorie. I årene 1989 til 1997 var Lode som misjonssekretær ansvarlig for arbeidet til Det Norske Misjonsselskap i Mali og Kamerun.

Lode var sentral i flere freds- og forsoningsprosesser i afrikanske land. Som direktør for Kirkens Nødhjelp i Mali ledet Lode i 1995-1996 arbeidet som førte til at opprørsgruppen i det nordlige Mali la ned våpnene.«Malis president til Norge i dag: Fattig land på rett vei, men freden er skjør»,  Aftenposten, 30. mars 1998, s. 9. 

Senere var Lode engasjert i arbeid for fred og forsoning i Den demokratiske republikken Kongo. Fra 2006 var han engasjert i et prosjekt i det østlige Kongo for Pinsevennenes Ytremisjon, støttet av det norske Utenriksdepartementet.Geir Ove Fonn: «Maktesløse FN-styrker»,  Vårt Land, 12. november 2008, s. 8, Jørgen Jelstad: «Blir det storkrig i Kongo?», Dagens Næringsliv, 1. november 2008, s. 56. Arbeidet hadde som mål å få avvæpnet og reintegrert opprørsgruppen Forces Démocratiques de la Libération du Rwanda (FDLR).«Rwanda støtter opprørerne i Kongo», Aftenposten, 30. oktober 2008, s. 16.

 Utmerkelser 
Lode ble i 2006 utnevnt til ridder av Malis nasjonalorden.««Kåre Lode slått til ridder i Mali», Senter for Interkulturell Kommunikasjon, 8. desember 2006. I 2007 ble han hedret med prisen Fangenes Testamente og i 2008 med  Menneskerettighetsprisen for Nordjæren-regionen «for sitt mangeårige arbeid for fred, forsoning og menneskerettigheter i Afrika.»«Menneskerettighetsprisen til Kåre Lode», Stavanger Aftenblad, 29. oktober 2008, s. 17.

 Bibliografi 
 Bitomwa Lukangyu Onesiphore, Kåre Lode, Adolphe Balekembka Musafiri: Réinsertion des enfants soldat: un expérience du Congo, SIK-rapport, 2/2007, Stavanger: Misjonshøgskolens forlag, 2007
 Kåre Lode og Peter Nynäs: «Intercultural communication and the use of signs in peace-building in Mali», i Øyvind Dahl, Iben Jensen og Peter Nynäs (red.): Bridges of understanding : perspectives on intercultural communication, Oslo: Unipub forlag./Oslo Academic Press, 2006, s. 271-285
 Øystein Lund Johannessen og Kåre Lode: Lokal forankring og bygging av nasjonal identitet – forenlige mål i utdanningsbistanden?, SIK-rapport, 8/2006,  Stavanger: Misjonshøgskolens forlag, 2006
 Kåre Lode: Sport and agriculture youth project in Sierra Leone, SIK-rapport, 5/2006, Stavanger: Misjonshøgskolens forlag, 2006
 Kåre Lode og Julie Sesay: Reproductive health project in Sierra Leone, SIK-rapport, 4/2006, Stavanger: Misjonshøgskolens forlag, 2006
 Kåre Lode: «Le découpage administratif comme moyen de répression, de division et de contrôle: la recherche d'une solution de rechange», i Des frontières en Afrique du XIIe au XXe siècle: Bamako, 1999, Paris: UNESCO, 2005, s. s. 255-277
 Kåre Lode: Fred, forsoning og reintegrering i den demokratiske republikken Kongo, SIK-rapport, 2/2004, Stavanger: Misjonshøgskolens forlag, 2004
 Kåre Lode, Carol Das og Kåre Kristensen: Paix, reconciliation et reinsertion dans la Republique Democratique du Congo, SIK-rapport, 1/2004, Stavanger: Misjonshøgskolens forlag, 2004
 Kåre Lode og Getachew Kassa (red.): Proceedings from a workshop on conflict resolution: organised by the Drylands Coordination Group (DCG), November 8-10, 2000 Nazareth, Ethiopia, Report, Drylands Coordination Group, nr. 12, Ås: Drylands Coordination Group, 2001
 Kåre Lode, Harisoa Raoelinirina og Louis Paul Randriamarolaza: Revue de mi-parcours de SOFABA: projet de développement rural intégé dans la région de Bara, Madagascar, SIK-rapport, 6/2001, Stavanger: Centre for Intercultural Communication, 2001.
 Kåre Lode: Civil society takes responsibility: popular involvement in the peace process in Mali, PRIO report, nr. 5/97, Oslo: International Peace Research Institute, 1997
 Kåre Lode: Synthėse du processus des rencontres intercommunautaires du Nord du Mali (d'août 1995 à mars 1996), Stavanger/Oslo: Misjonshøgskolens forlag i samarbeid med Kirkens Nødhjelp, 1996
 Kåre Lode: Appelés à la liberté: histoire de l'Eglise Evangélique Luthérienne de Cameroun, Amstelveen: IMPROCEP éditions, 1990
 Kåre Lode: Mali, Stavanger: Det Norske Misjonsselskap, 1987
 Kåre Lode og Finn Fuglestad: «Norske misjonærer: en ny maktgruppes framvekst og senere tilbakegang i gassisk politikk», Historisk Tidsskrift, bind 64, 1985, s. 34-69

 Referanser 

 Eksterne lenker 
 Steinar Brandslet: «Ridderen kjemper videre», Stavanger Aftenblad'', 3. april 2008.

Kategori:Norske misjonærer
Kategori:Lutherske misjonærer
Kategori:Misjonærer i Kamerun
Kategori:Norske historikere
Kategori:Norske områdehistorikere
Kategori:Misjonærer tilknyttet Det Norske Misjonsselskap‎
Kategori:Norske forfattere
Kategori:Personer fra Stavanger kommune